techiaith/cofnodycynulliad_en-cy huggingface dataset:
English: Welcome to everyone who's watching this on global tv. Here are the issues we're going to discuss in today's meeting of the Health, Social Care and Sport Committee in the Senedd, and we've reached item 3 now and our inquiry into rural healthcare. I'm pleased to welcome Dr John Wynn-Jones to give evidence to us. He has been a rural general practitioner in Montgomeryshire for some 30 years, and he has now retired from clinical practice but continues to work part-time at Keele University as a senior lecturer in rural and global health. He has also chaired the rural working party of the World Organization of Family Doctors, WONCA, since 2013. That's the global organisation looking after rural affairs in terms of health. Today's session is an opportunity to explore the background and to explore the challenges and opportunities relating to the delivery of health and care services in rural areas, and some very rural areas, stemming from your extensive experience not only in Montgomeryshire but also across the world. Over to you, John.
Welsh: Croeso nôl i bawb sy'n gwylio'r trafodaethau yma ar deledu byd-eang. Dyma faterion trafodaeth y Pwyllgor Iechyd, Gofal Cymdeithasol a Chwaraeon yn y Senedd, ac rydym ni wedi cyrraedd eitem 3 nawr a'n hymchwiliad ni i ofal iechyd gwledig. Rydw i'n falch iawn o groesawu Dr John Wynn-Jones i roi tystiolaeth ger ein bron. Mae Dr John Wynn-Jones wedi bod yn feddyg teulu gwledig yn sir Drefaldwyn ers dros 30 mlynedd o'i oes. Mae o bellach wedi ymddeol o bractis clinigol, ond mae'n parhau i weithio yn rhan amser ym Mhrifysgol Keele fel uwch-ddarlithydd mewn iechyd gwledig a byd-eang. Mae o hefyd wedi cadeirio gweithgor gwledig sefydliad meddygon teulu'r byd, WONCA, ers 2013, sef y corff byd-eang i feddygon teulu sydd yn edrych ar ôl materion gwledig o ran iechyd. Mae'r sesiwn yma yn gyfle i egluro cefndir ac i archwilio'r heriau a'r cyfleoedd sydd yna i ddarparu gwasanaethau meddygol clinigol mewn ardaloedd gwledig, a rhai ardaloedd gwledig iawn, yn deillio o'ch profiad helaeth nid yn unig yn sir Drefaldwyn ond dros y byd i gyd. Drosodd i ti, John.
English: Thank you very much, Dai. I'm going to speak in English, I apologise.
Welsh: Diolch yn fawr, Dai. Rydw i'n mynd i siarad yn Saesneg, mae'n ddrwg gennyf i.
English: Thank you all very much, and thank you, John.
Welsh: Diolch yn fawr iawn i chi, a diolch yn fawr, John.
English: We'll move on to item 4 - for my fellow Members - papers to note. You've seen them: additional information from Carers Trust Wales regarding the impact of the Social Services and Well-being (Wales) Act 2014; information from Benjamin Lewis regarding the cost of orthodontic specialist training in Wales; a letter from the General Medical Council regarding the Zholia Alemi case; a letter from the Llywydd to the First Minister regarding Brexit-related legislation; and also the legal advice note on the Equality Act 2010 and gender segregation in school sport. All happy to note? Everybody's content.
Welsh: Fe wnawn ni symud ymlaen i eitem 4 nawr - i fy nghyd-Aelodau - a phapurau i'w nodi. Byddwch chi wedi eu gweld: y wybodaeth ychwanegol gan Ymddiriedolaeth Gofalwyr Cymru ynghylch effaith Deddf Gwasanaethau Cymdeithasol a Llesiant (Cymru) 2014; gwybodaeth gan Benjamin Lewis ynghylch cost hyfforddiant arbenigol orthodontig yng Nghymru; llythyr gan y Cyngor Meddygol Cyffredinol ynghylch achos Zholia Alemi; llythyr gan y Llywydd at y Prif Weinidog ynghylch deddfwriaeth yn ymwneud â Brexit; a hefyd y cyngor cyfreithiol ar y Ddeddf Cydraddoldeb 2010 a gwahanu rhwng y rhywiau mewn chwaraeon ysgol. Pawb yn hapus i nodi? Pawb yn hapus i nodi.
English: Item 5 is a motion under Standing Order 17.42 (vi) to resolve to exclude the public from the remainder of this meeting. All content? Agreed. Thank you very much. We'll go into private discussion. Thank you very much.
Welsh: Eitem 5: cynnig o dan Reol Sefydlog 17.42 (vi) i benderfynu gwahardd y cyhoedd o weddill y cyfarfod. Pawb yn hapus? Cytuno. Diolch yn fawr. Awn ni i mewn i drafodaeth breifat nawr. Diolch yn fawr.
English: Yes, just on the point about the semantic differences. Isn't it true - ? You referred to the motion that was passed by the Assembly before Christmas, but that motion was amended and supported by the Government, and that talked about membership of 'the' customs union and 'the' single market. Are you now saying that - ? [ Interruption.] Well, I'm quite sure of that, because it was our amendment that did amend the motion in that direction. So, are you saying now that that language, even though it was passed by the Assembly, and with the support of the Government, doesn't reflect the true policy of the Government?
Welsh: Ie, jest ar y pwynt ynglŷn â gwahaniaethau semantig. Onid yw e'n wir - ? Gwnaethoch chi gyfeirio at y cynnig a gafodd ei basio cyn y Nadolig gan y Cynulliad, ond roedd y cynnig yna, wedi'i wella ac wedi'i gefnogi gan y Llywodraeth, yn sôn am aelodaeth o 'yr' undeb tollau ac 'y' farchnad sengl. A ydych chi nawr yn dweud - ? [ Torri ar draws.] Wel, rydw i'n eithaf sicr o hynny, oherwydd mai ein gwelliant ni oedd wedi gwella'r cynnig i'r cyfeiriad yna. A ydych chi'n dweud nawr nad ydy'r ieithwedd honno, er ei fod e wedi cael ei basio gan y Cynulliad, gyda chefnogaeth y Llywodraeth, yn adlewyrchu gwir bolisi'r Llywodraeth?
English: Well, I'd better have a copy of what was before the Assembly before answering that question, because I'm not quite sure whether I remember the words in the same place. So, perhaps if we can find a copy, I'm happy to try and answer that question, but I don't want to do so without seeing it.
Welsh: Wel, well i mi gael copi o beth oedd o flaen y Cynulliad o fy mlaen i cyn ateb y cwestiwn, achos nid wyf i cweit yn siŵr a ydw i'n cofio'r geiriau yn yr un lle. So, os gallwn ni ffeindio copi, rydw i'n hapus i drio ateb y cwestiwn, ond nid wyf eisiau gwneud e heb ei weld e o fy mlaen i.
English: Perhaps the clerks can help us in that regard. You talked about the discussion that you had with the Prime Minister. A new element - and there's not much new that's being said on either side, but one new element in that motion that I just referred to was the need to extend article 50. Did you have an opportunity to make that case to the Prime Minister in your meeting?
Welsh: Tra ein bod ni'n trafod, efallai gallai'r clercod ein helpu ni i'r cyfeiriad yna. Roeddech chi wedi sôn am y drafodaeth gawsoch chi gyda'r Prif Weinidog. Elfen newydd - ac nid oes llawer, efallai, newydd wedi cael ei ddweud gan y naill ochr neu'r llall, ond un elfen newydd yn y cynnig hwnnw rydw i newydd gyfeirio ato fe oedd yr angen i ymestyn erthygl 50. A gawsoch chi gyfle i wneud yr achos hwnnw i'r Prif Weinidog yn eich cyfarfod chi?
English: Just to be clear - and thanks for that answer - have you as the First Minister and on behalf of the Welsh Government had an opportunity to make the case yourself for using whichever mechanism in terms of extending article 50? Have you conveyed that message yourself?
Welsh: A jest i fod yn glir - a diolch am yr ateb hwnnw - a ydych chi fel Prif Weinidog ac ar ran Llywodraeth Cymru wedi cael cyfle i wneud yr achos eich hunan dros ddefnyddio pa bynnag un o'r mecanweithiau yna o ran ymestyn erthygl 50? A ydych chi wedi trosglwyddo'r neges yna eich hunan?
English: To tell the truth, Chair, I don't quite remember. The way the JMC runs is, sometimes I start, sometimes the Scottish First Minister starts. If she has made the point already, I just refer briefly to that. I don't go after the same issues, and she does the same. If I have explained things fully, she just refers briefly to it and concentrates on something else.
Welsh: I ddweud y gwir, Cadeirydd, nid wyf cweit yn cofio. Y ffordd mae'r JMC yn rhedeg yw, ambell waith rydw i'n dechrau, ambell waith mae Prif Weinidog yr Alban yn dechrau. Os yw hi wedi gwneud y pwynt yn barod, rydw i jest yn cyfeirio'n fyr ato. Nid ydw i'n mynd ar ôl yr un tir, ac mae hi'n gwneud yr un peth. Os ydw i wedi esbonio pethau'n llawn, mae hi jest yn cyfeirio'n fyr ato fe a chanolbwyntio ar rywbeth arall.
English: But you accept the rationale for extending article 50.
Welsh: Ond rydych chi'n derbyn y rhesymeg dros ymestyn erthygl 50.
English: And although - . It is true that the Labour frontbench in Westminster - they haven't yet come to the point of supporting extending article 50. So, there is some clear red water, if I can put it like that, between you on that point, First Minister.
Welsh: Ac er bod - . Mae yn wir bod mainc flaen y Blaid Lafur yn San Steffan - nad ydynt eto wedi dod i'r pwynt o gefnogi ymestyn erthygl 50. Felly, mae yna ychydig bach o ddŵr coch clir, os caf i ei roi e fel yna, rhyngoch chi yn hynny o beth, Prif Weinidog.
English: Finally, if I may, Chair, today, a number of MPs, Assembly Members and Members of the European Parliament have written to you, including members of your own party, to call on you to be clear in making the case for what's called 'the people's vote'. How do you respond to that call?
Welsh: Jest yn olaf, os caf fi, Cadeirydd, heddiw, mae nifer o Aelodau Seneddol, Aelodau Cynulliad ac Aelodau Seneddol Ewropeaidd wedi ysgrifennu atoch chi, gan gynnwys aelodau o'ch plaid eich hun, i alw arnoch chi i fod yn glir ac yn ddi-flewyn ar dafod wrth wneud yr achos dros yr hyn a elwir yn 'bleidlais y bobl'. Sut ydych chi'n ymateb i'r alwad honno?
English: I will give you the same response as I've given over the last few months, and what I'm doing is, I'm just supporting the response given at the Labour Party conference in Liverpool back in September.
Welsh: Wel, rydw i'n rhoi'r un ymateb rydw i wedi'i roi dros y misoedd diwethaf, a beth rydw i'n ei wneud, rydw i jest yn cefnogi'r ymateb a oedd yng nghynhadledd y Blaid Lafur yn Lerpwl nôl ym mis Medi.
English: Thank you, Chair. As you've suggested already, clause 2 of this Bill can be very wide-ranging in terms of its scope. I'm sure that we all have a number of challenges to make in terms of this clause, because, in quoting from the report of the House of Lords corresponding committee, they note:
Welsh: Diolch, Gadeirydd. Fel rydych chi wedi awgrymu eisoes, mae cymal 2 o'r Mesur yma'n gallu bod yn eang iawn. Rydw i'n siŵr bod gyda ni i gyd nifer o heriau yn enwedig ynglŷn â'r cymal yma, achos, wrth ddyfynnu o adroddiad pwyllgor Tŷ'r Arglwyddi, sydd yn cyfateb i'r pwyllgor yma, maen nhw'n nodi:
English: Of course, the Government in London would argue that this is quite a narrow thing, and it's only related to issues to do with the care of people, as you've already referred to, who travel abroad and who live abroad for a period of time. But you could define that as a kind of intervention between different healthcare systems, especially between the United States of America and the Welsh health system, which are naturally very different. The report also says:
Welsh: Wrth gwrs, mae'r Llywodraeth yn Llundain yn dadlau taw rhywbeth gweddol gul ydy hyn, a dim ond ynglŷn â phethau sydd yn ymwneud efo gofal pobl, fel rydych chi wedi cyfeirio eisoes, sy'n mynd i deithio tramor neu i fyw dros dro. Ond mi allech chi ddiffinio hynny fel rhyw fath o ymyrraeth bosib rhwng gwahanol systemau gofal iechyd, yn enwedig, felly, rhwng Unol Daleithiau America a system iechyd Cymru, sydd yn naturiol yn wahanol iawn i'w gilydd. Hefyd, mae'r adroddiad o Dŷ'r Arglwyddi yn dweud:
English: that's a direct quote -
Welsh: rwyf i'n dyfynnu'n uniongyrchol -
English: So, the questions that stem from that - because some of us do feel, and I'm sure that all of us around this table have some concerns about the future of our health service anyway - . We wouldn't want to see our health service being undermined, perhaps unintentionally, by this kind of Bill, which is only meant to be quite narrow in terms of its focus, but can be defined with a great deal of scope, as the House of Lords committee has mentioned there. So, do you have any red lines as a Government in this regard on consent? And then the second question is: why is it only the Government in this place that is part of this consent process? Shouldn't the Assembly as a whole - all of us - be part of any decisions with regard to consent on this legislation?
Welsh: Felly, y cwestiynau sy'n deillio o hyn ydy - achos mae rhai ohonom ni'n teimlo, ac rydw i'n siŵr ein bod ni i gyd rownd y bwrdd yma â phryder ynglŷn â dyfodol ein gwasanaeth iechyd ni ta beth - . Fuasem ni ddim yn licio gweld ein gwasanaeth iechyd ni yn cael ei danseilio, efallai yn anfwriadol, gan y math hwn o Fesur, sydd ddim ond i fod yn weddol gul, ond mi allai gael ei ddiffinio yn eang iawn, fel y mae pwyllgor Tŷ'r Arglwyddi wedi'i grybwyll yn fanna. Felly, a oes yna unrhyw linellau coch gyda chi fel Llywodraeth yn nhermau'r cydsyniad? A hefyd yr ail gwestiwn ydy: pam mai dim ond y Llywodraeth yn fan hyn sydd yn rhan o'r cydsyniad yma? Oni ddylai'r Cynulliad i gyd, yn gyfan gwbl - ni i gyd - fod yn rhan o unrhyw benderfyniad cydsyniad ar y ddeddfwriaeth yma?
English: Just briefly. You've quoted the most recent letter of 19 December from Lord O'Shaughnessy, where it says in the third paragraph,
Welsh: Mater byr. Rydych chi wedi dyfynnu llythyr diweddaraf Lord O'Shaughnessy ar 19 Rhagfyr eisoes, lle mae'n dweud, yn y trydydd paragraff,
English: Now, you tell us this afternoon that that isn't the latest position. So, to that end, what have you done since that letter to try and convince Lord O'Shaughnessy that you don't consent to the Bill as it currently stands?
Welsh: Nawr, rŷch chi'n dweud wrthym ni y prynhawn yma nad dyna ydy'r sefyllfa diddweddaraf. Felly, i'r perwyl yna, beth ydych chi wedi ei wneud ers y llythyr yna i drio argyhoeddi'r Arglwydd O'Shaugnessy nad ydych chi, a dweud y gwir, yn cydsynio i'r Bil ar hyn o bryd?
English: Moving on to clause 5, as we have spent so long on clause 2, but the same kinds of challenges exist with clause 5. According to the UK Government's explanatory memorandum, from their perspective, the Assembly's consent will not be required in relation to clause 5, but in stark contrast, in your legislative consent memorandum you note that the Assembly's consent will be required in relation to clause 5. So, how can we bring those two things together?
Welsh: Symud ymlaen i gymal 5, gan ein bod ni wedi treulio tipyn o amser ar gymal 2, ond mae'r un math o heriau efo cymal 5. Yn ôl memorandwm esboniadol Llywodraeth y Deyrnas Unedig, o'u hochr nhw, ni fydd angen cydsyniad y Cynulliad mewn perthynas â chymal 5, ond mewn cyfan gwbl gyferbyniad, yn eich memorandwm cydsyniad deddfwriaethol chi rydych chi'n nodi y bydd angen cydsyniad y Cynulliad mewn perthynas â chymal 5. Felly, sut mae cysoni'r ddwy agwedd yma?
English: And the UK Government understands that, does it? Why is there this difference of view as to whether the Assembly's consent is required or not?
Welsh: Ac mae Llywodraeth y Deyrnas Unedig, felly, yn deall hynny, ydy hi? Pam mae yna wahaniaeth barn ynglŷn ag a oes angen cydsyniad y Cynulliad ai peidio?
English: Will supplementary LCMs follow any amendments to the Bill that affect devolved competence here in Wales?
Welsh: A fydd memoranda cydsyniad deddfwriaethol atodol yn dilyn unrhyw welliannau i'r Bil sy'n effeithio ar gymhwysedd datganoledig yn y fan hyn?
English: Are you confident that the Bill will not impact on the devolution settlement for Wales? Are you confident that there will be no impact on the settlement?
Welsh: A ydych chi'n hyderus na fydd y Bil yn effeithio ar y setliad datganoledig i Gymru? A ydych chi'n hyderus y bydd yna ddim effaith ar y setliad?
English: Thank you. There will be some follow-up questions on Wednesday.
Welsh: Diolch. Cwestiynau i ddilyn ar ddydd Mercher.
English: I call Members to order. May I start by wishing all Members a very happy new year?
Welsh: Galw'r Aelodau i drefn. A gaf i gychwyn drwy ddymuno blwyddyn newydd dda i'r holl Aelodau?
English: The first item on our agenda in this new year is questions to the First Minister, and the first question is from Neil McEvoy.
Welsh: Yr eitem gyntaf ar ein hagenda ni yn y flwyddyn newydd yma yw'r cwestiynau i'r Prif Weinidog, ac mae'r cwestiwn cyntaf gan Neil McEvoy.
English: The South Wales Central region has complete coverage of local development plans. Local planning authorities, infrastructure providers and developers are responsible for their implementation.
Welsh: Mae gan ranbarth Canol De Cymru reolaeth lwyr o gynlluniau datblygu lleol. Awdurdodau cynllunio lleol, darparwyr seilwaith a datblygwyr sy'n gyfrifol am eu gweithredu.
English: First Minister, in Cardiff West, the area you're supposed to represent, the countryside and green fields are currently being bulldozed to make way for expensive housing that most local people cannot afford. The developments will lead to at least 10,000 extra cars on the road every single day, and these roads are already rammed with lorries thundering through our communities. You have been a Cabinet member since 2013, yet you've not been able to influence any change of Welsh Government policy to protect our communities from this environmental destruction. Well, as First Minister, there is no hiding place any longer, is there, so why are you sitting back and letting the green fields of Cardiff West be trashed by corporate developers?
Welsh: Prif Weinidog, yng Ngorllewin Caerdydd, yr ardal yr ydych chi i fod i'w chynrychioli, mae cefn gwlad a meysydd glas yn cael eu dinistrio ar hyn o bryd i wneud lle ar gyfer tai drud na all y rhan fwyaf o bobl leol eu fforddio. Bydd y datblygiadau yn arwain at o leiaf 10,000 o geir ychwanegol ar y ffyrdd bob un dydd, ac mae'r ffyrdd hyn eisoes yn llawn lorïau sy'n taranu drwy ein cymunedau. Rydych chi wedi bod yn aelod o'r Cabinet ers 2013, ond er hynny nid ydych chi wedi gallu dylanwadu unrhyw newid i bolisi Llywodraeth Cymru i ddiogelu ein cymunedau rhag y dinistr amgylcheddol hwn. Wel, fel Prif Weinidog, nid oes lle i guddio mwyach, nac oes, felly pam ydych chi'n eistedd yn ôl a gadael i feysydd glas Gorllewin Caerdydd gael eu dinistrio gan ddatblygwyr corfforaethol?
English: Llywydd, I can assure the Member that his contribution will be considered with all the seriousness it deserves.
Welsh: Llywydd, a gaf i sicrhau'r Aelod y bydd ei gyfraniad yn cael ei ystyried gyda'r holl ddifrifoldeb y mae'n ei haeddu.
English: It's a practical question I have. Because of the contiguous nature of the very highly ambitious development plans for housing along the M4, north of Cardiff and westwards, from northern Cardiff in the South Wales Central region, through the neighbouring southern parts of Pontypridd, onto northern Bridgend, there's a heightened imperative to make sure that all the local authorities are talking together, working together, developing their plans together to avoid the situation where a laudable set of ambitious aims in one area leads to the detriment of the laudable aims within another. So, unless there is co-ordination of plans, what we could end up with not only from local authorities, but transport authorities as well, is gridlock rather than releasing the economic potential. Now, the leaders of Rhondda Cynon Taf and Bridgend Country Borough Council are already working together to plan their way through this, but can I ask the First Minister - and, by the way, welcome him to his first First Minister's questions as well - what strategic hand can the Welsh Government play in ensuring that the transport infrastructure is definitely in place to enable the grand plans for new housing to end in hundreds and hundreds of happy home owners not grumpy, gridlocked constituents?
Welsh: Cwestiwn ymarferol sydd gen i. Oherwydd natur gyffiniol y cynlluniau datblygu hynod uchelgeisiol ar gyfer tai ar hyd yr M4, i'r gogledd o Gaerdydd a thua'r gorllewin, o ogledd Caerdydd yn rhanbarth Canol De Cymru, drwy'r rhannau deheuol cyfagos o Bontypridd, ymlaen i ogledd Pen-y-bont ar Ogwr, ceir rheidrwydd cynyddol i wneud yn siŵr bod yr holl awdurdodau lleol yn siarad â'i gilydd, yn gweithio gyda'i gilydd, yn datblygu eu cynlluniau gyda'i gilydd i osgoi sefyllfa lle mae cyfres o nodau uchelgeisiol canmoladwy mewn un ardal yn arwain at niweidio'r nodau canmoladwy mewn un arall. Felly, oni bai bod cynlluniau yn cael eu cydgysylltu, yr hyn y gallai fod gennym yn y diwedd, nid yn unig gan awdurdodau lleol, ond awdurdodau trafnidiaeth hefyd, yw tagfeydd llwyr yn hytrach na rhyddhau'r potensial economaidd. Nawr, mae arweinwyr Cynghorau Bwrdeistref Sirol Rhondda Cynon Taf a Phen-y-bont ar Ogwr eisoes yn gweithio gyda'i gilydd i gynllunio eu ffordd drwy hyn, ond a gaf i ofyn i'r Prif Weinidog - a'i groesawu i'w gwestiynau i'r Prif Weinidog cyntaf hefyd, gyda llaw - pa ran strategol y gall Llywodraeth Cymru ei chwarae i sicrhau bod y seilwaith trafnidiaeth yn bendant ar waith i hwyluso'r cynlluniau mawr ar gyfer tai newydd i arwain at gannoedd ar gannoedd o berchnogion cartrefi hapus ac nid etholwyr sarrug, wedi eu dal mewn tagfeydd?
English: Well, can I thank Huw Irranca-Davies for that important supplementary question? Of course, he is right about that co-ordination between different local authorities who have shared interests in making sure that housing development meets the housing needs of their constituents, and the infrastructure that is necessary to make successful development, and that those local authorities work closely together. The Welsh Government has legislated to create the conditions in which local authorities can come together to create strategic development plans, and I was pleased to see last year Cardiff capital deal authorities coming together to develop such a plan for that wider area. And I look forward in this year to see how that intention turns into practical action. At the same time, the Member will be aware, I know, of all the action that is going on to create Bridgend station as a strategic transport hub for the locality, and to make sure that people who live in those new houses - those vitally needed new houses - are able to get to places of work and places of entertainment easily and conveniently from their new homes.
Welsh: Wel, a gaf i ddiolch i Huw Irranca-Davies am y cwestiwn atodol pwysig yna? Wrth gwrs, mae'n iawn am y ffaith fod cydgysylltu rhwng gwahanol awdurdodau lleol sydd â buddiannau a rennir o wneud yn siŵr bod datblygiadau tai yn diwallu anghenion tai eu hetholwyr, a'r seilwaith sydd ei angen i wneud datblygiad llwyddiannus, a bod yr awdurdodau lleol hynny yn gweithio'n agos gyda'i gilydd. Mae Llywodraeth Cymru wedi deddfu i greu'r amodau lle gall awdurdodau lleol ddod ynghyd i lunio cynlluniau datblygu strategol, ac roeddwn i'n falch o weld awdurdodau bargen prifddinas Caerdydd yn dod at ei gilydd i ddatblygu cynllun o'r fath ar gyfer yr ardal ehangach honno. Ac edrychaf ymlaen eleni at weld sut mae'r bwriad hwnnw yn troi'n gamau gweithredu ymarferol. Ar yr un pryd, bydd yr Aelod yn ymwybodol, mi wn, o'r holl gamau sy'n cael eu cymryd i greu gorsaf Pen-y-bont ar Ogwr fel canolbwynt trafnidiaeth strategol ar gyfer yr ardal, ac i wneud yn siŵr bod pobl sy'n byw yn y tai newydd hynny - y tai newydd hynny y mae angen hollbwysig amdanynt - yn gallu cyrraedd gweithleoedd a mannau adloniant yn rhwydd ac yn gyfleus o'u cartrefi newydd.